Leier vra verskoning ná miljoene in Hongkong betoog | Netwerk24
16 Junie 2019 18:19
Van die betogers wat Sondag in Hongkong na die strate opgeruk het. Foto: Reuters
Terwyl miljoene betogers weer Sondag die strate van Hongkong ingevaar het, het Carrie Lam, uitvoerende leier van dié stad, om verskoning gevra vir die planne vir ’n uitleweringswetsontwerp.
Sy het Saterdag reeds aangekondig die omstrede wetsontwerp word vir eers op die ys gesit, maar die geraamde 2 miljoen betogers eis nou dat sy bedank.
Die wetsontwerp oor die uitlewering van verdagtes in strafregtelike sake aan China het tot grootskaalse betogings gelei wat ’n week gelede begin het. Dit was van die gewelddadigste optogte in dekades in die gebied en word as een van die grootste politieke gebeure in China sedert 1997 beskou.
Van Sondag se betogers het plakkate omhoog gehou met die woorde: “Moenie skiet nie, ons is van Hongkong.” Dit was ’n pleidooi aan die polisie wat Woensdag met rubberkoeëls en traanrook op betogers losgebrand het. Meer as 70 mense is beseer.
Volgens bronne het sommige magnate in Hongkong reeds hul persoonlike rekeninge oorsee begin skuif weens kommer oor die beoogde wetgewing. Kritici waarsku dat dié soort ding die stad se finansiële status stadig maar seker kan verwoes.
Die week se betogings is die grootste nog in die stad sedert mense in 1989 in opstand gekom het teen die bloedige verdrukking van prodemokratiese betogings op Beijing se Tiananmen-plein.
BREAKING: The #HongKong gov't has published a statement following Sunday's mass protest.
"The chief executive apologises to the public, and promises that [she] will accept criticism in the most sincere and humble way"
?? In full:
https://t.co/kmLJLFCnSX #notochinaextradition pic.twitter.com/wx30o9cWAM
Close to 2 million people took to Hong Kong's streets on Sunday, according to the organizers of the protest against a controversial extradition bill.
If accurate, that would make today's demonstration even larger than the one that took place last Sunday:
Meer oor: Hongkong | Uitleweringswetgewing | Betogings
Betogings in Hongkong: Omstrede wetsontwerp gestaak